Adelen på vestkysten

Byene på vestkysten av kontinentet er alle styrt av en eller flere adelsfamilier. Adelstittel blir overført fra far til eldste sønn; alle andre sønner og døtre får borgerstatus. Skulle en adelsmann dø uten noen sønn, stopper linjen.

Adelens privilegier
De adelige styrer byene. Alle de adelige familiene er forretningsfolk innenfor ulike bransjer, men de har også lovgivende, utøvende og dømmende makt i sin by. Om det er flere styrende adelsfamilier er ansvarsområdene fordelt på dem, men om det bare er én familie har den all makt.

Borgerskapets privilegier
I motsetning til hos adelen, overføres borgerstatus til alle barn, av begge kjønn.

Borgerne har ingen innvirkning på hvem som styrer dem eller hvordan de blir styrt, men i og med at de alltid er langt flere enn de adelige, og vanligvis har OK med ressurser, er adelen avhengig av borgernes støtte for å kunne eksistere. Det gjør at adelen ikke kan drive overdreven utnytting av borgerskapet, men må sørge for å holde borgerne relativt fornøyd.

Borgerskapet har (med Vik som unntak) rett til å holde slaver, og har rett til eiendom. De har også rett til å drive forretningsdrift, men også der er det lokale forskjeller. Noen byer forbyr borgere å drive forretningsdrift utenfor sin egen eiendom (noe som tillater håndverk, en del tjenesteyting og varesalg, men ikke hav- eller jordbruk), mens andre ikke legger forretningsmessige begrensninger på sine borgere i det hele tatt.

Slavenes privilegier
Slavene har ingen egentlige privilegier.